Air China
Store norske leksikon,Teknologi og industri,Transport,Luftfart,Flyindustri,Flyselskaper
Air China er et av Kinas tre store flyselskap ved siden av China Southern Airlines og China Eastern.
Historie Air China utgjorde tidligere den internasjonale flyoperative virksomheten i landets sivile luftfartsadministrasjon, ble utskilt som eget flyselskap i 1988 og er nå børsnotert, men statlig kontrollert. Air China og det Hong Kong-baserte selskapet Cathay Pacific Airways har fra 2006 hatt et nært samarbeid og store innbyrdes eierandeler i hverandre. Air China inngikk fra desember 2007 i flyselskapsalliansen Star Alliance. Virksomhet Air China og Air China-gruppen, som omfatter flyselskapene Shenzhen Airlines, Air Macau, Beijing Airlines, Dalian Airlines og Air China Inner Mongolia, hadde i 2019 en omsetning på 136 milliarder yuan renminbi og fraktet 115 millioner passasjerer. Flåten bestod av 699 fly per 31. desember 2019. Les mer i Store norske leksikon flyselskap China Eastern China Southern Airlines Cathay Pacific Airways